Procesul de autoclarifîcare: 

Fără combativitate continuă şi fără direcţia justă, 

nu se poate împinge misiunea până la capăt şi nu se poate 
obţine fericirea datoriei împlinite N-am avut probleme 
cât timp s-au găsit în viaţă şi exercitau comanda cei care au 
fondat Mişcarea Legionară şi cei la care singuri am venit. 
Fără conducere şi fără model ne-am găsit cu toţii după 
asasinarea Căpitanului la 30 noiembrie 1938 şi după 
masacrarea Statului Major Legionar la 22 septembrie 
1939. 

în anii terorii carlisto-antonesciene dintre 10 febr. 
1938-23 august 1944 au fost mai multe iniţiative şi chiar 
încercări de a demara mult necesarul şi utilul proces de 
clarificare în interiorul Mişcării Legionare. 
Reproducem mai jos a treia mea încercare de participare la 
procesul de auto-clarificare şi anume din ziarul 
“Cuvântul” din 10 ianuarie 1941, în plină atotputernicie 
aparentă a pseudo-guvernării legionare. 

Dar mai întâi să consemnez împrejurarea specială 
care m-a determinat să scriu, să semnez şi să public. 

în dimineaţa de 8 ianuarie 1941, întâlnesc întâmplător 
pe stradă pe ilustrul şi valorosul dr. Nicolae Roşu, fost 

preşedinte al Studenţimii şi colaborator de încredere al 
Căpitanului. 

Iată ce-mi spune, cu ton de indignare: 

“Mă, Milcovene, cum aţi reuşit voi să puneţi în locul 
Căpitanului pe acest Sima! ? 

“Eu sunt în Mişcarea Naţionalistă din 1922 şi în 
Mişcarea Legionară din 1927 şi până acum n-am auzit nici 
de numele şi nici de persoana lui Horia Sima. Ieri m-am 
decis să-l cunosc personal şi să-mi dau seama ce se întâm¬ 
plă cu Mişcarea Legionară. I-am cerut audienţă, i-am dat 
cărţile mele cu dedicaţie elogioasă, i-am rezumat pe cât 
posibil conţinutul lor, am vorbit singur o jumătate de oră 
şi el n-a deschis gura şi n-a pronunţat vreun cuvânt. 
Atunci m-am hotărât să-l oblig a vorbi şi i-am spus, uitân- 
' du-mă în ochii lui “Domnule Comandant ! Aveţi pe 
perete, deasupra scaunului d-voastră tabloul 
Căpitanului. Privind tabloul şi privindu-vă pe d-voas¬ 
tră, tot mai mult îmi dau seama că sunteţi o personali¬ 
tate mai mare decât cea a Căpitanului”. M-am oprit să 
văd cum reacţionează şi iată, după o jumătate de oră de 
tăcere, ce a ieşit din gura lui şi din mintea lui: 

“Da! Explicaţia este că armamentul meu este superior 
aimamentului său” 

“Mă, Milcovene, am ajuns rău de tot şi vina cea mare 
o purtaţi voi, care aţi fost lângă Conducere.” 

Aici s-a oprit discuţia noastră. Ca rezultat am scris 
fără ciornă textul ce urmează şi fără a citi manuscrisul 
ilustrul şi valorosul secretar de redacţie Ştefan Ionescu- 
Fonfonel l-a trimis spre publicare fără cenzură chiar în 
aceeaşi zi 


Milcoveanu Şerban 

Dr. Şerban Milcoveanu 


Corneliu Z. Codreanu 
altceva decât 
Horia Sima 

voi II 


Cu anexe: 

Drumul spre Adevărul Legionar 
Nu trădare, ci paranoia. 

Unde e câmpul de bătălie? 

Cum se naşte un partid politic? 

Prostia şi inteligenţa în Politică. 

Micii lupi feroci. 

Căminul cultural Moţa-Marin de la Madrid 
Opriţi minciuna să devină adevăr 
Soarele răsare de la Iaşi 
Viitorul: nu se aşteaptă, ci se construieşte 

Editat fără scop lucrativ de „Asociaţia foştilor preşedinţi ai 
studenţimii” şi de „Liga pentru apărarea Adevărului istoric” 


